২০২১ চার দেশীয় ফুটবল প্রতিযোগিতা
২০২১ চার দেশীয় ফুটবল প্রতিযোগিতা (সিংহলি: 2021 සිව් ජාතීන්ගේ පාපන්දු තරඟාවලිය; যা ২০২১ মহিন্দ রাজাপক্ষ কাপ নামেও পরিচিত) শ্রীলঙ্কা ফুটবল ফেডারেশন কর্তৃক আয়োজিত একটি চার দেশীয় আন্তর্জাতিক প্রীতি ফুটবল প্রতিযোগিতা ছিল। এই প্রতিযোগিতায় শ্রীলঙ্কার পাশাপাশি বাংলাদেশ, মালদ্বীপ এবং সেশেলস অংশগ্রহণ করেছে। এই প্রতিযোগিতাটি ২০২১ সালের ৮ই নভেম্বর হতে ১৯ই নভেম্বর পর্যন্ত শ্রীলঙ্কার রাজধানী কলম্বোয় অনুষ্ঠিত হয়েছে। ১৯শে নভেম্বর তারিখে কলম্বোর কলম্বো রেসকোর্সে অনুষ্ঠিত ফাইনালে সেশেলস শ্রীলঙ্কাকে পেনাল্টি শুট-আউটে ৩–১ গোলের ব্যবধানে পরাজিত করে এই প্রতিযোগিতার শিরোপা জয়লাভ করেছে।